
(สำเนา)
ประกาศคณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับที่สูงขึ้น 
ตำแหน่งผู้บริหารของเทศบาล เทศบาลตำบลนาบอน
เรื่อง  รายชื่อผู้มีสิทธิเข้ารับการคัดเลือกพนักงานเทศบาลเพื่อแต่งตั้งให้ดำรงตำแหน่ง
ในระดับที่สูงขึ้น สำหรับตำแหน่งผู้บริหารของเทศบาล
*******************


ตามที่คณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารของเทศบาล เทศบาลตำบลนาบอน อำเภอนาบอน จังหวัดนครศรีธรรมราช           ได้มีประกาศลงวันที่ 24 ธันวาคม 2552 เรื่อง รับสมัครคัดเลือกพนักงานเทศบาล เพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารของเทศบาล ตำแหน่งตำแหน่ง ผู้อำนวยการกองคลัง  (นักบริหารงานการคลัง 7) โดยมีกำหนดระยะเวลาการรับสมัครระหว่างวันที่ 12 มกราคม 2553 ถึงวันที่ 4  กุมภาพันธ์  2553 นั้น


บัดนี้  ได้สิ้นสุดระยะเวลาการรับสมัครดังกล่าวแล้ว คณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารเทศบาล เทศบาลตำบล        นาบอน ได้ตรวจสอบคุณสมบัติของผู้สมัครคัดเลือก รวมทั้งเงื่อนไขในการสมัครคัดเลือกแล้ว จึงอาศัยอำนาจตามความในข้อ 98(6)(8) แห่งประกาศคณะกรรมการพนักงานเทศบาลจังหวัดนครศรีธรรมราช         ลงวันที่ 25 พฤศจิกายน 2545 เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาล           แก้ไขเพิ่มเติมโดย ข้อ 38 แห่งประกาศคณะกรรมการพนักงานเทศบาลจังหวัดนครศรีธรรมราช ลงวันที่ 29 ธันวาคม 2547 เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาล จึงประกาศรายชื่อ      ผู้มีสิทธิเข้ารับการคัดเลือกในแต่ละตำแหน่ง กำหนดวัน เวลา สถานที่ และระเบียบเกี่ยวกับการคัดเลือก ดังต่อไปนี้


ก.ผู้มีสิทธิเข้ารับการคัดเลือก 


ตำแหน่ง ผู้อำนวยการกองคลัง  (นักบริหารงานการคลัง 7)

ทั้งนี้ การตรวจสอบคุณสมบัติ รวมทั้งเงื่อนไขในการสมัครคัดเลือก ประกาศรายชื่อผู้มีสิทธิเข้ารับการคัดเลือกข้างต้นนี้ คณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับ    ที่สูงขึ้นสำหรับตำแหน่งผู้บริหารของเทศบาล เทศบาลตำบลนาบอน ได้ตรวจสอบและประกาศตามเอกสารและข้อเท็จจริงที่ผู้สมัครคัดเลือกได้ยื่น และรับรองตนเองในใบสมัครคัดเลือก ว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก ดังนั้น หากภายหลังปรากฏว่าผู้สมัครคัดเลือกรายใด        มีคุณสมบัติดังกล่าวไม่ตรงตามประกาศรับสมัครคัดเลือก จะถือว่าผู้สมัครรายนั้นเป็นผู้ขาดคุณสมบัติ       ในการสมัครเข้ารับการคัดเลือก หรือตัดสิทธิผู้นั้นมิให้เข้ารับการคัดเลือก หรือพิจารณาไม่ให้ผ่าน             การคัดเลือก หรือถอนรายชื่อผู้สมัครรายนั้นออกจากบัญชีรายชื่อผู้ได้รับการคัดเลือกและไม่มีสิทธิได้รับ        การแต่งตั้งให้ดำรงตำแหน่งใด ๆ 


ข.กำหนด เวลา และสถานที่คัดเลือก 


กำหนดให้มีการคัดเลือก ในวันศุกร์ที่ 26 กุมภาพันธ์ 2553 ตั้งแต่เวลา 09.30 น. เป็นต้นไป ณ ห้องประชุมเทศบาลตำบลนาบอน อำเภอนาบอน จังหวัดนครศรีธรรมราช 



ค.ระเบียบเกี่ยวกับการคัดเลือก ให้ผู้เข้ารับการคัดเลือกปฏิบัติตามระเบียบ ดังนี้
1.  ต้องนำบัตรประจำตัวประชาชน หรือบัตรประจำตัวข้าราชการ (พนักงานเทศบาล)  และบัตรประจำตัวผู้สอบคัดเลือกที่เทศบาลออกให้ไปแสดงกับกรรมการ หรือเจ้าหน้าที่คุมสอบทุกครั้ง              ที่มีการสอบ
2.  แต่งกายด้วยชุดเครื่องแบบปกติกากี
3.  เป็นหน้าที่ของผู้เข้ารับการคัดเลือกที่จะต้องทราบเลขประจำตัวผู้เข้ารับการคัดเลือก   วัน เวลา สถานที่คัดเลือก


4.ให้ผู้เข้ารับการคัดเลือกไปถึงสถานที่คัดเลือกเพื่อรายงานตัว ก่อนถึงกำหนดนัดรายงานตัวไม่น้อยกว่า 30 นาที


5.ไม่สูบบุหรี่ในสถานที่ดำเนินการคัดเลือก


6.ผู้ไม่มารายงานตัวเข้ารับการคัดเลือก ในวัน เวลา และสถานที่ที่กำหนด คณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับที่สูงขึ้นสำหรับผู้บริหารของเทศบาลตำบล นาบอน จะถือว่าผู้นั้นสละสิทธิเข้ารับการคัดเลือกในครั้งนี้
 

ง.เกณฑ์การตัดสิน 


ผู้ผ่านการคัดเลือกจะต้องได้คะแนนคุณสมบัติ และคะแนนสัมภาษณ์ ดังนี้


1.คะแนนคุณสมบัติ ไม่ต่ำกว่าร้อยละ 60 และ


2.คะแนนสัมภาษณ์ ไม่ต่ำกว่าร้อยละ 60 


การตัดสินว่าผู้สมัครคัดเลือก ผ่านการคัดเลือกและขึ้นบัญชีเป็นผู้ผ่านการคัดเลือก ผู้นั้นต้องได้รับคะแนนตามข้อ 1 และข้อ 2 ตามที่กำหนด

จ.ประกาศรายชื่อผู้ผ่านการคัดเลือก 


คณะกรรมการคัดเลือกพนักงานเทศบาลเพื่อแต่งตั้งให้ดำรงตำแหน่งในระดับสูงขึ้นสำหรับตำแหน่งผู้บริหารของเทศบาล เทศบาลตำบลนาบอน จะประกาศรายชื่อผู้ผ่านการคัดเลือกจากผู้ได้รับคะแนนสูงสุดไปหาผู้ที่ได้คะแนนต่ำสุด และหากคะแนนแต่ละบุคคลปรากฏว่าคะแนนเท่ากันให้จัดลำดับ    ผู้ที่ได้คะแนนเท่ากันดังนี้


(ก) ถ้าคะแนนรวมเท่ากันให้พิจารณาจากคะแนนสัมภาษณ์ก่อน


(ข) ถ้าคะแนนสัมภาษณ์เท่ากัน ให้พิจารณาจากผู้ใดได้รับการแต่งตั้งให้ดำรงตำแหน่ง        ในระดับปัจจุบันก่อน


(ค) ถ้าได้รับการแต่งตั้งให้ดำรงตำแหน่งและระดับพร้อมกันให้พิจารณาจากเงินเดือนมากกว่า


(ง) ถ้าเงินเดือนเท่ากัน ให้พิจารณาจากอายุราชการ


(จ) ถ้าอายุราชการเท่ากัน ให้พิจารณาจากเครื่องราชอิสริยาภรณ์ชั้นสูงกว่า


(ฉ) ถ้าเครื่องราชอิสริยาภรณ์ชั้นเดียวกัน ให้พิจารณาจากผู้ใดได้รับก่อน


(ช) ถ้าได้รับเครื่องราชอิสริยาภรณ์ในชั้นเดียวกันพร้อมกันให้พิจารณาผู้ใดมีอายุมากกว่า



ประกาศ ณ วันที่  10  เดือน  กุมภาพันธ์  พ.ศ.2553
(ลงชื่อ)  อนันต์  ธรรมานนท์
     ( นายอนันต์  ธรรมานนท์ )
ประธานคณะกรรมการคัดเลือกพนักงานเทศบาลฯ
     เทศบาลตำบลนาบอน  อำเภอนาบอน  จังหวัดนครศรีธรรมราช

